रानीसागर का पानी पांच गुना गंदा
रानीसागर के पानी सैंपल की रिपोर्ट आ गई है। उसके अनुसार अन्य तालाबों की तुलना में रानीसागर का पानी पांच गुना गंदा है। इधर सोमवार से पानी की सफाई का काम शुरू कर दिया गया है। पिछले सप्ताह नेशनल इनवायरमेंट इंजीनियरिंग रिसर्च इंस्टीट्यूट (नीरी) की टीम ने पानी का सैंपल लिया था।
रिपोर्ट के अनुसार रानी सागर के पानी का पीएच मान 9 है। जबकि यह मान 6 होना चाहिए। इसके अलावा रानीसागर (चौपाटी वाला हिस्सा) के गंदे पानी में जितना बायोलॉजिकल ऑक्सीजन, केमिकल आक्सीजन और डिजाल्व ऑक्सीजन आदि होना चाहिए, इस दृष्टि से देखा जाए तो यहां का पानी एक तालाब के गंदे पानी से ज्यादा खराब है। रानीसागर 28 एमएलडी पानी भरा है। लगभग 4 फीट की गहराई है।
इस तरह से किया जा रहा रानीसागर को साफ
रानीसागर में बायो कैटलिस्ट (जैविक उत्प्रेरक) का डाला जा रहा है। इसमें कई ऐसे बैक्टेरिया होते हैं, जो गंदगी को खाते हैं। जैविक उत्प्रेरक से इन बैक्टेरिया जल्दी बढ़ते है। उनके खाने की क्षमता बढ़ जाती है और वे बहुत ज्यादा तेजी से गंदगी खाते जाते हैं। इससे तालाब साफ हो जाएगा। यह प्रक्रिया बहुत तेज होती है। ऐसे बैक्टेरिया अमीबा की तरह होते है जो 10 सेकंड में बड़े होकर डबल हो जाते है और खत्म भी हो जाते हैं। सफाई का काम उमला इंडिया कंपनी के द्वारा किया जा रहा है।
हमने ट्रीटमेंट शुरू कर दिया है। मार्च तक पानी साफ होगा। रानीसागर का पानी सामान्य तालाब की अपेक्षा 5 गुणा ज्यादा गंदा है। पानी मछलियों के लिए जहर बन गया है। निखार जैन, चीफ टेक्निकल अॉफिसर, उमला इंडिया
राजनांदगांव। रानीसागर तालाब में जैविक उत्प्रेरक मिलाया जा रहा।
अभियान
bho_Deva hin_Deva hin_Deva hin_Deva hin_Deva hin_Deva hin_Deva npi_Deva